True Blood

True Blood er en amerikansk grøsser- og dramaserie som gikk på HBO fra 2008 til 2014. Serien handlet om sameksistens mellom mennesker og vampyrer i den fiktive småbyen Bon Temps i Louisiana. Den var sentrert om den telepatiske kelneren Sookie Stackhouse (Anna Paquin) som forelsket seg i en vampyren Bill Compton (Stephen Moyer). Serien var basert på bokserien The Southern Vampire Mysteries skrevet av Charlaine Harris.

Anna Paquin fikk en Golden Globe for sin rolle som Sookie Stackhouse, og serien fikk også to Emmy Awards i 2009.

I Norge ble serien sendt på NRK3 fra 2009.

 Handling 
Det fiktive universet i serien er basert på forestillingen om at vampyrer virkelig eksisterer. Mennesker får vite om deres eksistens to år før TV-serien begynner, når skapelsen av syntetisk blod (kalt «True Blood») av japanske forskere, som eliminerte vampyrer behov for menneskelig blod for å overleve. Dette tillater at vampyrer endelig kan avsløre deres eksistens for resten av verden.

Enkelte vampyrer ønsker å integrere seg i menneskers samfunn. Men andre vampyrer mener at sam-eksistens mellom mennesker og vampyrer ikke er praktisk umulig, fordi det er i konflikt med vampyrenes iboende rovdyr og voldelige natur. En del mennesker mener at vampyrer burde aksepteres og gis vanlige rettigheter. Men andre mennesker ser på vampyrer som monster, som burde ødelegges. I løpet av hele serien introduseres også en rekke andre overnaturlige skapninger, blant dem form-skiftere, varulver, feer, og hekser.

Serien handler om Sookie Stackhouse, en hybrid mellom menneske og fe - som kan bruke telepati mot mennesker. Sookie arbeider som servitør ved Merlotte's Bar and Grill, eid av Sam Merlotte, i den lille Louisiana-byen Bon Temps. Sam er en form-skifter, selv om denne hemmeligheten holdes skjult for det meste av byen. Andre karakterer inkluderer Bill Compton, en 173 år gammel vampyr. Eric Northman, en 1 000 år gammel vampyr, og sheriff - samt Lafayette Reynolds, en kokk og narkotika-selger.

TV-serien utforsker en rekke spørsmål, deriblant like rettigheter, diskriminering og vold mot minoriteter og homofile, problemer med narkotika-avhengighet, religionens makt, og hvor viktig familien kan være. 

 Skuespillere og roller 
Hovedroller
 Sookie Stackhouse (Anna Paquin), en telepatisk servitrise som jobber i restauranten Merlotte's
 Bill Compton (Stephen Moyer), en vampyr Sookie blir forelsket i
 Sam Merlotte (Sam Trammell), eieren av Merlotte's, hvor Sookie jobber, som er forelsket i Sookie.
 Jason Stackhouse (Ryan Kwanten), Sookies bror, veiarbeider.
 Tara Thornton (Rutina Wesley), Sookies bestevenn og bartender på Merlotte's. Tara er forelsket i Sookies bror Jason.
 Eric Northman (Alexander Skarsgård), Sheriff i en av de fem vampyrdistriktene. Han blir ansett som meget mektig i vampyrmiljøet.

Biroller
 Andy Bellefleur (Chris Bauer), politimannen som etterforsker Jason Stackhouse
 Sophie-Ann (Evan Rachel Wood), vampyrdronning av Louisiana
 Arlene Fowler (Carrie Preston), en kelner som jobber med Sookie
 Hoyt Fortenberry (Jim Parrack), venn av Jason og Rene
 Sheriff Bud Dearborne (William Sanderson), byens sheriff
 Pam (Kristin Bauer), assistenten til Eric og dørvakt i baren hans; "skapt" (omgjort til vampyr) av Eric
 Maryann Forrester (Michelle Forbes), en menade som utgir seg for å være en rik sosialarbeider
 Lettie Mae Thornton (Adina Porter), Taras mor
 Terry Bellefleur (Todd Lowe), søskenbarnet til Andy Bellefleur, krigsveteran fra Irak-krigen, og bartender på Merlotte's
 Jessica (Deborah Ann Woll), en ung jente «skapt» av Bill som en del av hans straff for å ha drept en annen vampyr
 Lafayette (Nelsan Ellis), Taras søskenbarn, kokk på Merlotte's, en homoseksuell langer og prostituert
 Rene Lenier/Drew Marshall (Michael Raymond-James), Arlenes «Cajun» kjæreste, jobber som veiarbeider sammen med Jason Stackhouse
 Longshadow (Raoul Trujillo), første bartenderen av Fangtasia
 Dawn Green (Lynn Collins), Sookies kollega og venn, Jasons kjæreste
 Amy Burley (Lizzy Caplan), en bohemisk junkie Jason Stackhouse var romantisk interessert i
 Adele Hale Stackhouse (Lois Smith), Sookie og Jasons bestemor, kalt «Gran»
 Eddie Gautier (Stephen Root), a vampyr som supplerer V for Lafayette
 Maudette Pickens (Danielle Sapia), en lokal kvinne kjent for å ha litt lavere moral 
 Malcolm (Andrew Rothenberg), Liam (Graham Shiels) og Diane (Aunjanue Ellis), vampyrvenner av Bill Compton som lever sammen i et «reir»
 Uncle Bartlett (Cheyenne Wilbur), Sookies pedofile grandonkel.
 Neil Jones (Kevin Michael McHale), assistenten til rettsmedisineren og skapvampyrelsker, «fangbanger»
 Alcide Hervaux (Joe Manganiello), varulv som hjelper Sookie med å finne Bill
 Debbie Pelt (Brit Morgan), Alcide's sjalu ex-dame
 Russel Edgington (Denis O'Hare), vampyrkonge av Mississippi
 Talbot (Theo Alexander), Russel Edgingtons partner

 Episoder 
Se: Liste over True Blood-episoder

 Priser og nominasjoner 

 År  Gruppe  Pris  Resultat  For 2008 Satellite Awards Beste Mannlige Birolle i en Serie, Miniserie eller Film Laget for FjernsynVant Nelsan Ellis  Satellite Awards Beste Kvinnelige Hovedrolle i en Serie, DramaVant Anna Paquin 2009 American Cinema Editors Beste Redigering for en Timeslang Serie for Ikke-Kommersiell Fjernsyn.Vant Michael Ruscio & Andy Keir for episode Strange Love Art Directors Guild Episode av en Timeslang Serie  Suzuki Ingerslev for episode Burning House of Love GLAAD Media Awards Beste Drama Serie  Golden Globe Awards Beste Kvinnelige Hovedrolle - DramaVant Anna Paquin Golden Globe Awards Beste TV-Serie - Drama  Motion Picture Sound Editors Beste Lyd Redigering - Kort Dialoger og ADR i Fjernsyn  For episode The Fourth Man in the Fire Writers Guild of America Ny Serie  Alan Ball, Brian Buckner, Raelle Tucker, Alexander Woo, Nancy Oliver, & Chris Offutt 

Referanser

 Eksterne lenker 


Kategori:True Blood
Kategori:Grøsser-serier fra USA
Kategori:Dramaserier fra USA
Kategori:Fantasyserier fra USA
Kategori:Romantiske TV-serier fra USA
Kategori:Vampyrer
Kategori:TV-produksjoner på HBO
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene